ביימי

**ביימי (מוכר גם כ-BUYME)** הוא מותג ישראלי בתחום המתנות הדיגיטליות המפעיל אתר ואפליקציה לשליחת וקבלת כרטיסי מתנה. ביימי נחשבת לאחת מהחברות הגדולות ביותר בתחום. הפלטפורמה המופעלת על ידי החברה מאפשרת שליחת מתנות באמצעות גיפטכארד דיגיטלי הכוללות שירותים, מוצרים פיזיים וחוויות, אשר ניתן לממשן במגוון רחב של בתי עסק בישראל.

## היסטוריה
BUYME הוקמה בשנת 2010 כחברה המציעה גיפט קארד דיגיטלי. בשנות פעילותה הראשונות התמקדה החברה בעיקר בשוק העסקי, כאשר הפלטפורמה משמשת חברות וארגונים לרכישת מתנות דיגיטליות לעובדים וללקוחות. מתנות אלה ניתנו בין היתר במסגרת מתנות לחגים, ימי הולדת וכתמריץ לצוותים.

בשנת 2019, נכנסה החברה לשוק הצרכני הפרטי ופתחה את השימוש בפלטפורמה לציבור הרחב.

בשנת 2021 השיקה החברה את קמפיין המשפיענים "נבחרת האושר", במסגרתו השתתפו מובילי דעת קהל מתחומי הלייף-סטייל, הבידור והספורט, בהם מאיה ורטהיימר, איתי לוי, אילנית לוי ולירן כוהנר. בהמשך הצטרפו לקמפיין גם בר זומר, ליאל אלי, שלום מיכאלשווילי, חן אמסלם ואורי לייזרוביץ'. במקביל, הרחיבה החברה את פעילותה מול ארגונים באמצעות מערכת דיגיטלית לניהול מתנות לעובדים, המכונה "מערכת האושר הארגוני".

בשנת 2025, הרחיבה החברה את פעילותה גם לתחום המתנות הפיזיות, תוך שילוב בין מוצרים מוחשיים לבין גיפט קארד דיגיטלי. במסגרת זו, החלה החברה להציע משלוחי פרחים באמצעות המותג MIMI VAZA וכן מארזי לידה באמצעות המותג MOMZ IT.

בינואר 2026, רכשה קבוצת הפניקס שליטה בחברה, עם רכישת 65% ממניות BUYME לפי שווי שהוערך בין 840 ל-900 מיליון ש"ח. המניות נרכשו בעיקר ממשפחות שחר וקז, מבעלי קבוצת מאיר, וכן מחברת ישראכרט.

## כרטיס המתנות של BUYME
BUYME מפעילה פלטפורמה דיגיטלית הכוללת אתר אינטרנט ואפליקציה סלולרית לשליחה וקבלת מתנות דיגיטליות. השירות מאפשר שליחת גיפט קארד הניתן למימוש במגוון רחב של בתי עסק בישראל.

הגיפט קארד של החברה ניתן למימוש ביותר מ-1,200 בתי עסק בפריסה ארצית, בתחומים כגון אופנה, עיצוב הבית, מסעדות, יקבים, בתי מלון, חוויות פנאי, סדנאות, תיירות, בתי ספא, מותגי טיפוח, מוצרי תינוקות, בתי קולנוע, מוזיאונים וטיסות. יותר מ-350 מבתי העסק מאפשרים מימוש מקוון של הגיפט קארד.

החברה פועלת הן מול לקוחות פרטיים והן מול חברות וארגונים, המשתמשים בפלטפורמה לצורך הענקת מתנות לעובדים, לקוחות ושותפים עסקיים. האפליקציה של החברה חצתה את רף מיליון ההורדות.

## מבנה ארגוני
BUYME היא חלק מקבוצת TLC (טלכלל), המחזיקה במספר חברות בתחומי השירותים, הטכנולוגיה וחוויית הלקוח. לצד MIMI VAZA ו-IT MOMZ, מחזיקה הקבוצה גם ב-HelpE – פלטפורמה מבוססת בינה מלאכותית לשיפור חוויית הלקוח.

## פעילות חברתית
החברה מקיימת פעילויות התנדבות ותרומה לקהילה. בין השאר, משתפת החברה פעולה עם עמותת SMILE. במסגרת שיתוף פעולה זה, ניתנת האפשרות לממש את כרטיס BUYME במגוון עמותות ומיזמים חברתיים לפי בחירת מקבל המתנה. השתתפו עובדים בחברה בפרויקטים להגשמת משאלות של ילדים. כמו כן, מלווה החברה ומעניקה תמיכה לתוכנית "גדולים במדים" של עמותת יד לילד המיוחד, המשלבת צעירים עם מוגבלויות במסגרת שירות צבאי מותאם.

החברה מקיימת פעילויות התנדבות ותרומה לקהילה. בין השאר, משתפת החברה פעולה עם עמותת Make-A-Wish ישראל. במסגרת שיתוף פעולה זה, השתתפו עובדים בחברה בפרויקטים להגשמת משאלות של ילדים.

בנוסף, העניקה החברה חסויות לפרויקטים בתעשיית המוזיקה הישראלית ולקבוצות וספורטאים ובהם קבוצת הכדורגל מכבי חיפה והספורטאי האולימפי זהר חרובי.

## פרסים והוקרות
החברה דורגה במספר מדדים בתחום השירות והמותגים בישראל.
* מקום ראשון במדד השירות של גלובס לשנת 2025 בקטגוריית האפליקציות.
* מקום 13 במדד המותגים של גלובס.
* מקום שלישי במדד המותגים של גלובס בקטגוריית אפליקציות ושירותים.
* נכנסו לרשימת Superbrands לשנת 2025.

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:חברות ישראליות
קטגוריה:כרטיסי תשלום
קטגוריה:צרכנות